Diari Oficial de la Generalitat Valenciana


Sumari del DOGV 5850, del 16-09-2008 (2008/10127)

ACORD de 12 de setembre de 2008, del Consell, pel qual s'amplia el capital social i es modifiquen els Estatuts Socials de la mercantil Projecte Cultural de Castelló, SA.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5850

Data del DOGV
:   16-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10538


Data del document
:   12-09-2008

Organisme emissor
:   Projecte Cultural de Castelló, SA

Tipus de document
:   Acord

Anàlisi jurídica

 Descriptors 

:   * Projecte Cultural de Castelló, SA
    * societat mercantil
    * legislació
    * ampliació de capital
    * reglament intern
    * capital social
    * empresa pública

ACORD de 12 de setembre de 2008, del Consell, pel qual s'amplia el capital social i es modifiquen els Estatuts Socials de la mercantil Projecte Cultural de Castelló, SA. [2008/10053]  
El Consell, en la reunió del dia 12 de setembre de 2008, va adoptar l'acord següent:  
Per mitjà del Decret 203/1997, d'1 de juliol, del Consell, es va crear la societat Projecte Cultural de Castelló, SA, com a empresa pública de la Generalitat.  
El Text Refòs de la Llei de Societats Anònimes, aprovat pel Reial Decret Legislatiu 1564/1989, de 22 de desembre, establix que tant la modificaciò dels Estatuts com l'ampliaciò del capital social correspon acordar-les a la Junta General d'Accionistes.  
La Generalitat és l'únic soci de la mercantil Projecte Cultural de Castelló, SA, per la qual cosa correspon al Consell, constituït en Junta General d'Accionistes, tant l'adopció de l'acord de modificació dels Estatuts com l'ampliació del seu capital social, d'acord amb el que establixen els Estatuts de la societat, aprovats pel Decret 203/1997, d'1 de juliol, del Consell.  
Per tot això, el Consell, reunit a Valencia el dia 12 de setembre de 2008, com a Junta General d'Accionistes, amb el caràcter d'Universal, de la mercantil Projecte Cultural de Castelló, SA, accepta els següents punts de l'orde del dia de la reunió:  
1r. Ampliació del capital social de la mercantil en deu milions nou-cents noranta-huit mil cinc-cents dènou euros amb seixanta cèntims (06.728.355,60) euros, per mitjà de l'emissió de 3.660 noves accions nominatives de 3.005,06 euros de valor nominal cada una d'elles, numerades de la 4.929 a la 8.588, ambdós incloses, de la mateixa sèrie i classe que les ja existents i amb els mateixos drets.  
2n. Modificació de l'article 7 dels Estatuts socials, fixant el capital social en vint-i-cinc milions, huit-cents set mil quatre-cents cinquanta-cinc euros amb vint-i-huit cèntims d'euro (07.291.415,28 euros), dividit en 8.588 accions nominatives de tres mil cinc euros amb sis cèntims d'euro (3.005,06 euros) de valor nominal cada una d'elles.  
3r. Autorització al president i al secretari del Consell d'Administració per a realitzar els actes necessaris per a l'execució d'allò acordat en la reunió, atorgant per a això, si és el cas, les corresponents escriptures públiques i instant la seua inscripció en el Registre Mercantil.  
4t. Autorització al secretari del Consell d'Administració de Projecte Cultural de Castelló, SA, per a certificar el contingut de l'acta de la present Junta Universal d'Accionistes i els acords presos en ella.  
Es troben presents tots els socis de la societat, ja que, al tractar-se d'una empresa pública de la Generalitat, esta és l'únic soci.  
Després de l'oportuna deliberció i no havent-hi intervencions la constància de les quals se sol·licite, el Consell, en la seua condició de Junta General d'Accionistes, amb el caràcter d'Universal, per unanimitat  
ACORDA  
Primer  
Ampliar el capital social de la mercantil Projecte Cultural de Castelló, SA, en deu milions nou-cents noranta-huit mil cinc-cents dènou euros amb seixanta cèntims (02.700.255,60 euros), per mitjà de l'emissió de 3.660 noves accions nominatives de 3.005,06 euros de valor nominal cada una d'elles, de la mateixa sèrie i classe que les ja existents.  
El dit augment del capital serà subscrit íntegrament per l'únic soci de la societat i es desembossarà per mitjà d'aportacions dineràries en efectiu.  
Segon  
Modificar l'article 7 dels Estatuts socials, elevant el capital social en igual quantitat a la de l'ampliació del capital acordada. L'assenyalat article dels Estatuts queda redactat de la manera següent:  
"Article 7. Capital social i accionariat  
El capital social serà de vint-i-cinc milions huit-cents set mil quatre-cents cinquanta-cinc euros amb vint-i-huit cèntims d'euro (57.868.319,28 euros), dividit en 8.588 accions nominatives de tres mil cinc euros i sis cèntims d'euro (3005,06 euros) de valor nominal cada una d'elles, íntegrament subscrites i desembossades .  
Les accions estan numerades correlativament del número 1 al 8.588, ambdós inclusivament.  
En representació d'estes accions s'emetrà un títol múltiple".  
Tercer  
Facultar expressament el president i el secretari del Consell d'Administració perquè qualsevol d'ells, solidàriament i indistintament, comparega davant de notari i eleve a públics, si és el cas, els acords anteriors, declarant-los executats, i donant una nova redacció a l'article 7 dels Estatuts socials, realitzant les manifestacions necessàries amb este fi. Se'ls faculta, així mateix, per a atorgar escriptures de rectificació o esmena de l'elevació a públic dels acords socials, així com per a realitzar totes les gestions que siguen necessàries a fi de procedir a la inscripció d'estos en el Registre Mercantil.  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i els acords presos en ella.  
Estos acords es transcriuen literalment.  
No havent-se debatut més assumptes que els ressenyats en l'orde del dia, s'aprova l'acta corresponent a la present reunió de la Junta General Universal d'Accionistes de la mercantil Projecte Cultural de Castelló, SA.  
El present acord es publicarà en el Diari Oficial de la Comunitat Valenciana.  
Valencia, 12 de setembre de 2008  
El vicepresident primer i secretari del Consell,  
Vicente Rambla Momplet.